রহনপুর পৌরসভা
রহনপুর পৌরসভা প্রাচীন পুন্ড্রবর্ধন রাজ্যের জনপদে অবস্থিত একটি স্থানীয় সরকার সংস্থা। রহনপুর পৌরসভা ১৯৪৭ সালে দেশ বিভাগের পূর্বে তৎকালীন বৃহত্তর মালদহ জেলার অর্ন্তভূক্ত ছিল। পূর্ণভবা- মহানন্দা নদীর তীরে অবস্থিত রহনপুর পাকিস্তান আমলে নবাবগঞ্জ মহকুমার অধীনে আসে। বাংলাদেশ স্বাধীন হবার পর এবং ১৯৮৩ সালে উপজেলা ব্যবস্থা প্রবর্তিত হলে গোমস্তাপুর থানা উপজেলায় উন্নীত হয় এবং উপজেলার সার্বিক কর্মকান্ডের কেন্দ্রস্থল হিসেবে রহনপুরে উপজেলা পরিষদের প্রশাসনিক অফিস আদালত স্থাপিত হয়।